Hrvatska na Olimpijskim igrama 2016.
Hrvatska se takmičila na Olimpijskim igrama 2016 u Rio de Janeiru, Brazil, od 5. do 21. augusta 2016. Ovo je sedmi uzastopni nastup ove nacije na Ljetnim olimpijskim igrama. Hrvatski olimpijski odbor poslao je tim od 87 sportista (68 muškaraca i 19 žena) u 18 sportova. Košarka, vaterpolo i rukomet su jedini timski sportovi u kojima su imali reprezentaciju na Olimpijskim igrama. Među ostalim sportovima, Hrvatska je upisala debitantski olimpijski nastup u skokovima u vodu i povratak u dizanje tegova nakon 12 godina izostanka. Hrvatska je napustila Rio de Janeiro sa ukupno deset medalja (pet zlatnih, tri srebrne i dvije bronzane), završivši tako na sedamanestom mjestu u ukupnom plasmanu tabele medalja. Ovo su bile njihove najuspješnije Olimpijske igre od prvog nastupa 1992, nadmašivši učinak od šest medalja osvojenih u Londonu 2012. Zlatne medalje osvojili su Josip Glasnović (streljaštvo), Martin i Valent Sinković (veslanje), Šime Fantela i Igor Marenić (jedrenje), Sara Kolak (bacanje koplja) i Sandra Perković (bacanje diska).